I kølvandet på TV2/Nords indslag om digitale postkasser, stillede Preben Bang Henriksen (V) spørgsmål til ministeren, om den hjælp foreninger og virksomheder får, når postkassen skal oprettes. I svaret fra ministeren fremgår det, at Erhvervsstyrelsens hotline har udvidet åbningstid op til deadlinen den 1. november, og at medarbejderne kan se med på skærmen hos brugeren, og dermed vejlede præcist. Men det svaret fra ministeren er ikke helt nok for Preben Bang Henriksen, selvom det var forventet. - Jeg har opfordret ham til at udsætte indførelsen af digital post, men det kan der åbenbart ikke blive tale om, siger Preben Bang Henriksen. Men skulle man nu ikke orke at slide ved tasterne, så kan man læne sig tilbage og satse på, at man ikke går glip af vigtig post, mens Erhvervsstyrelsen automatisk opretter en postkasse. Så skal man bare selv sørge for at få skaffet den digitale signatur eller nøglekort, der giver adgang til postkassen.

Opsummering:
I ministersvaret på spørgsmålet om hjælp til foreninger og små virksomheder fremgår det, at Erhvervsstyrelsen automatisk opretter postkassen.